NECROLOGUS 389 



kedhettem. Nyilt, egyenes jelleme nyomban lebilincselt. Előkelő, nemes, 

 sokoldalú, nagy műveltségű férfiú volt, talpig gavallér és úr a szó leg- 

 szebb értelmében. 



A német madárvédő egyesület valóban mélyen gyászolhatja vezető- 

 jének elhunytát. Mi pedig, magyar művelői a madártannak, igaz őszinte 

 érzülettel veszünk részt az egyesület gyászában. 



Tisztelet emlékének! 



Budapest, 1Q16. nov. 10-én. „ • ■ ; < Chernél István. 



Dr. le Roi Ottó. 



1878—1915. 



A pusztító háború, amely még mindig tart és mindig ujabb áldo- 

 zatokat követel tudományos körökből is, elragadta le Roi Ottót, a né- 

 met systematikusok és faunisták egyik legkiválóbbikát. Mikor 1913-ban 

 Bonnban tartózkodtam, fölkerestem többek között Koenig A. múzeumát 

 is és LE Roi Ottó szeretetreméltó kalauzolása mellett megtekinthettem 

 ennek a nagyszabású gyűjteménynek kincseit. Ez a szakkörökben, sajnos, 

 még kevéssé ismert múzeum, egyike a legnagyobb és legbecsesebb gyűj- 

 teményeknek. Hogy csak néhányat említsek föl becses kincsei közül, van 

 benne 30 drb Gypaetiis barbaiiis ; egy kitömött Alca impennis ; 2 Alca 

 impennis csontváz, mely közül az egyik szebb, mint a londoni British 

 Museumé; 2 Dinomis csontváz; ragadozó madarak gyönyörű sora; 

 kb. 25.000 drbot tartalmazó tojásgyüjtemény; 700 dbból álló kakuktojás- 

 gyüjtemény a hozzávaló fészekaljakkal együtt (benne REV-nek 500 kakuk- 

 tojást tartalmazó hires collectiója); gyönyörű biológiai csoportok [J" % , 

 tojások mind egy helyről !) kifogástalanul praeparálva. Ezenkívül emlősök, 

 csúszómászók, lepkék, orthopterák stb. ; remek könyvtár (Dresser, Tem- 

 MiNCK, Ós-Naumann, Gould stb.). Valóban fényes bizonyíték, örök időkre 

 fönnmaradó emlék a tulajdonosnak, Koenig A. tanár, titkos tanácsosnak 

 forró lelkesedéséről, szakismeretéről és áldozatkészségéről kedvenc tudo- 

 mányáért! — A legjobb reményekkel eltelten a következő szavakkal bú- 

 csúztunk: «Viszontlátásra a nemzetközi zoológiai kongresszuson 1915-ben 

 Budapesten». Mily békés volt akkor a világ. «Ez mind olyan, mint egy 

 álom!» — írja később már marburgi vadász korában. Igen, máskép tör- 

 tént, a következő sorokat már csak emlékének szentelhetem. 



Le Roi Ottó Ágoston 1878 november 28-án le Roi Tivadar ke- 

 reskedő fiaként Zweibrückenben, a rajnai Pfalz-ban született. i Elemi 

 iskoláit és középiskoláit Köln-ben végezte, itt az «Apostelgymnasium» 

 növendéke volt és 1896-ban a gyógyszerészet tanulmányozásába fogott. 



1 Az életrajzi adatokat Dr. Schmidt W. J. bonni egyet. m. tanár úr volt szives 

 összeállítani, fáradozásaiért fogadja e helyen is köszönetemet. 



